स्टोर के गुप्त तहखाने से मिली ~ 1.12 लाख की अवैध दवाइयां
एनजीओ ने की थी शिकायत
सेहतविभाग द्वारा मेडिकोज स्टोर से बरामद की गई दवाइयों को आज अदालत में पेश किया गया। जहां अदालत ने जब्त दवाइयों की कस्टडी ड्रग विभाग को सौंप दी है।
सेहत विभाग की ड्रग इंस्पेक्टर सोनिया गुप्ता अमित बांसल ने बताया कि सोमवार की शाम को बंद फाटक से माई जानकी के गुरुद्वारा साहिब को जाने वाले रोड पर स्थित पंजाब मेडिकोज स्टोर पर रेड करने पहुंचे। पुलिस की मौजूदगी में दुकान के अंदर से पीछे जाने वाले रास्ते से होते हुए ऊपर जाने वाले रास्ते के निकट पहुंचे जहां पर रैक लगे हुए थे। जबकि सीढ़ियों के नीचे एक बाक्से को पुलिस कर्मियों की सहायता से तोड़ा गया। उसके अंदर बने गुप्त रास्ते (तहखाने में) जाकर देखा तो वहां पर भारी मात्रा में दवाइयां बरामद हुई। जिसको पुलिस कर्मियों की सहायता से बाहर निकाला गया। ड्रग अधिकारियों ने बताया कि पंजाब मेडिकोज से बरामद हुई दवाइयों में कोडिन सिरप 478, फोरटविन टीके 240, डाइफिनोकसिलेट 35680, ट्रैमाडोल गोलियां 3080, ट्रैमाडोल कैप्सूल 4187, अलपराजोलम 1200 गोलियां बरामद हुई है। जिनकी बाजार में कीमत 1,12,700 रुपए है। इन दवाइयों को जब्त करके आज अदालत में पेश किया गया।
सोमवार शामसे लेकर रात लगभग 11 बजे तक कार्रवाई चली : उन्होंनेबताया कि सोमवार शाम से लेकर रात लगभग 11 बजे तक कार्रवाई चली। इस दौरान उन्होंने रिपोर्ट तैयार करके थाना सिटी साउथ के एसएचओ सुखदेव सिंह को सौंप दी थी। जबकि आज उन्होंने जोनवल लाइसेंस अथारिटी को तैयार की रिपोर्ट ईमेल कर दी है। साथ ही बुधवार को जब्त दवाइयों के सैंपल सरकारी लैब को पार्सल कर दिए जाएंगे।
जब्त दवाओं कोले जाने के लिए नहीं थी सरकारी गाड़ी... उधररेड के दौरान जब्त सामान ले जाने के लिए टीम के पास सरकारी गाड़ी नहीं थी। उन्होंने सिविल सर्जन कार्यालय में तैनात मुलाजिम को रेड वाले स्थान पर सरकारी गाड़ी भेजने के लिए कहा। उसने सीधे गाड़ी के चालक से बात करने को कहा। इससे आहत ड्रग इंस्पेक्टर ने सिविल सर्जन को फोन कर गाड़ी मंगवाई।
कस्बा समालसर निवासी एनजीओ दीपक का कहना है कि उन्होंने मेडिकोज संचालक का स्टिंग के जरिए वीडियो बनाया था। इस वीडियो को आज मोगा के एसएसपी गुरप्रीत सिंह तूर से मिलकर उसे दिखाया था। उसके बाद उन्होंने पुलिस ड्रग विभाग की टीम को उनके साथ पंजाब मेडिकोज पर रेड करने के लिए भेजा था। आरोप है कि स्टोर में गलत काम किया जा रहा है।
कार्रवाई
hin_Deva hin_Deva hin_Deva hin_Deva hin_Deva hin_Deva hin_Deva hin_Deva